 Apstiprināts

AS ,,Daugavpils satiksme”

Iepirkuma komisijas sēdē

2016.gada 4. novembrī

**Iepirkuma identifikācijas Nr**.:ASDS/2016/71/KF

**Nosaukums:**„Daugavpils pilsētas tramvaju līnijas pārbūve posmos Vienības iela - Stacijas iela, Parādes iela - Cietoksnis un 18.Novembra un Ventspils ielu krustojumā”

A un B daļa

**Atbildes Nr.21**

**uz ieinteresēto piegādātāju jautājumiem**

1. *Jautājums:*

Konkursa 1.2.1 punktā norādīts, ka iepirkuma priekšmets ir sadalīts 2 daļās:

* A daļa: Daugavpils pilsētas tramvaju līnijas pārbūve posmos Vienības iela - Stacijas iela, Parādes iela – Cietoksnis,
* B daļa: Daugavpils pilsētas tramvaju līnijas pārbūve posmā 18.Novembra un Ventspils ielu krustojumā.

Piedāvājums jāiesniedz par pilnu iepirkuma priekšmeta apjomu, atsevišķi norādot cenas par katru iepirkumu daļu atsevišķi. Nolikuma punktā 1.2.3. norādīts, ka pasūtītājam ir tiesības slēgt līgumu par abām vai vienu iepirkuma daļu. Izpētot projekta ģenerālplānus saistībā ar B daļu, atrodam, ka B daļa attēlota GP sējuma lapā GP14.pdf. robežās no Pk 0+80.36 (8.ass) līdz Pk 0+25.143(9. ass)/Pk 1+35.44(8.ass), kas ietver 18. Novembra un Ventspils ielu krustojumu. Šajā apjomā ietilpst 70 metri sliežu ceļa. Pēc Pasūtītāja norādījumiem (nolikuma punkts 4.5.1.) finanšu piedāvājums jāiesniedz saskaņā ar Pielikumu Nr. 8 (darbu daudzumu saraksts). Precizēto darbu daudzumu saraksts „B” daļai (fails „20161021\_RP\_BA\_15BRD\_2\_karta-1.xls”) ietver daudz lielākus darbu apjomus, tajā nav norādes, kurā Projekta daļā (GP lapa, sliežu ceļa piketi) apjomi ir uzskaitīti. Trūkstot šai informācijai, nav iespējams pārbaudīt darbu apjomus.

Tai pašā laikā pretendentam tehniskajā piedāvājumā A un B daļai jāsagatavo būvdarbu veikšanas kalendārais grafiks, sagatavošanas darbu un būvdarbu apraksts u.c. tehniskie apraksti. Pēc saimnieciski izdevīgākā piedāvājuma vērtēšanas kārtības un kritērijiem atsevišķi tiek vērtēts „Satiksmes organizācijas plāns”, „Tehniskais piedāvājums”. Iztrūkstot precīzam un viennozīmīgam konkursa priekšmeta aprakstam un dalījumam A un B daļās (nolikumā, būvdarbu apjomos, projektā) nav iespējams kvalitatīvi sagatavot tehnisko piedāvājumu, atbilstoši dalot to A un B daļās. Vērtējot saimnieciski izdevīgāko piedāvājumu, šīm daļām paredzēti 45 vērtējuma punkti, šo dokumentu sagatavošana ir būtiska saimnieciski izdevīgākā piedāvājuma vērtējumam un bez precīza daļu A un B sadalījuma jebkurš konkursa rezultāts būs apstrīdams.

Ņemot vērā iepriekš minēto, lūdzam Pasūtītāju precīzi definēt konkursa priekšmeta sadalījumu nolikumā pēc darbu apjomiem A un B daļās, kā arī pēc projekta, dodot konkrētus piketus, norādīt, kurā daļā konkrētais darbu apjoms iekļauts.

*Atbilde uz 1. jautājumu*

A.daļa

Vienības iela no Pk0+13.914 (1.ass), Parādes iela (ieskaitot pagriezienu uz Cietokšņa ielu Pk11+09.129 (5.ass)), Maizes iela, Stacijas galapunkts (ieskaitot). Ventspils ielas un 18.novembra ielu krustojums.

B.daļa

Cietokšņa iela no Parādes ielas Pk11+09.129 (5.ass) līdz galapunktam "Cietoksnis" (ieskaitot).